CELEX: 32016D0600
Language: el
Date: 2016-04-15 00:00:00
Title: Εκτελεστική απόφαση (ΕΕ) 2016/600 της Επιτροπής, της 15ης Απριλίου 2016, για την τροποποίηση της απόφασης 2007/453/ΕΚ όσον αφορά την κατάσταση που επικρατεί ως προς τη ΣΕΒ στη Ρουμανία [κοινοποιηθείσα υπό τον αριθμό C(2016) 2186] (Κείμενο που παρουσιάζει ενδιαφέρον για τον ΕΟΧ)

19.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 103/41
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/600 ΤΗΣ ΕΠΙΤΡΟΠΉΣ
   της 15ης Απριλίου 2016
   για την τροποποίηση της απόφασης 2007/453/ΕΚ όσον αφορά την κατάσταση που επικρατεί ως προς τη ΣΕΒ στη Ρουμανία
   
      
         [κοινοποιηθείσα υπό τον αριθμό C(2016) 2186]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, ελέγχου και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 5 παράγραφος 2 τρίτο εδάφιο,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 προβλέπει την ταξινόμηση των κρατών μελών, των τρίτων χωρών ή των περιφερειών τους («χώρες ή περιφέρειες»), ανάλογα με την κατάστασή τους ως προς τη σπογγώδη εγκεφαλοπάθεια των βοοειδών (ΣΕΒ), σε μία από τις εξής τρεις κατηγορίες: αμελητέου κινδύνου εμφάνισης ΣΕΒ, ελεγχόμενου κινδύνου εμφάνισης ΣΕΒ και απροσδιορίστου κινδύνου εμφάνισης ΣΕΒ.
            
         
               (2)
            
            
               Το παράρτημα της απόφασης 2007/453/ΕΚ της Επιτροπής (2) κατατάσσει τις χώρες ή τις περιφέρειες ανάλογα με την κατάστασή τους ως προς τη ΣΕΒ.
            
         
               (3)
            
            
               Ο Παγκόσμιος Οργανισμός για την Υγεία των Ζώων (OIE) διαδραματίζει πρωτεύοντα ρόλο στην κατηγοριοποίηση χωρών ή περιφερειών με βάση τον κίνδυνο εκδήλωσης ΣΕΒ.
            
         
               (4)
            
            
               Τον Μάιο του 2014 η Γενική Συνέλευση του ΟΙΕ αποφάσισε να αναγνωρίσει καθεστώς «αμελητέου κινδύνου ΣΕΒ» στη Ρουμανία με το ψήφισμα αριθ. 18 — Αναγνώριση του καθεστώτος κινδύνου σπογγώδους εγκεφαλοπάθειας των βοοειδών στις χώρες μέλη (3). Στις 27 Ιουνίου 2014 η επιστημονική επιτροπή του ΟΙΕ για τις νόσους των ζώων ανέστειλε το καθεστώς αμελητέου κινδύνου ΣΕΒ λόγω της κοινοποίησης κρούσματος άτυπης ΣΕΒ από τη Ρουμανία στις 20 Ιουνίου 2014.
            
         
               (5)
            
            
               Τον Μάιο του 2015 η Γενική Συνέλευση του ΟΙΕ τροποποίησε το κεφάλαιο που αφορά τη ΣΕΒ στον κώδικα υγείας χερσαίων ζώων του OIE («κώδικας») με την πρόσθεση της ακόλουθης πρότασης στο άρθρο 11.4.1 του κώδικα: «Για την επίσημη αναγνώριση του καθεστώτος κινδύνου ΣΕΒ, εξαιρείται η “άτυπη ΣΕΒ” ως κατάσταση που εκδηλώνεται σε ολόκληρο τον πληθυσμό βοοειδών σε πολύ χαμηλό ποσοστό» (4).
            
         
               (6)
            
            
               Καθώς η κατάσταση αμελητέου κινδύνου ΣΕΒ για τη Ρουμανία είχε ανασταλεί, λόγω της ανίχνευσης άτυπης περίπτωσης ΣΕΒ, και καθώς η νέα έκδοση του κώδικα εξαιρεί την άτυπη ΣΕΒ για την επίσημη αναγνώριση κίνδυνου εμφάνισης ΣΕΒ, η επιστημονική επιτροπή του ΟΙΕ για τις νόσους των ζώων αποφάσισε, με ισχύ από την 8η Δεκεμβρίου 2015, να αποκαταστήσει το καθεστώς αμελητέου κινδύνου εμφάνισης ΣΕΒ στη Ρουμανία.
            
         
               (7)
            
            
               Επομένως, ο κατάλογος των χωρών στο παράρτημα της απόφασης 2007/453/ΕΚ θα πρέπει να τροποποιηθεί ώστε να αντανακλά την απόφαση αυτή.
            
         
               (8)
            
            
               Συνεπώς, η απόφαση 2007/453/ΕΚ θα πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2007/453/ΕΚ τροποποιείται ως εξής:
   
               1)
            
            
               η εγγραφή «— Ρουμανία» εισάγεται στο μέρος «A. Χώρες ή περιφέρειες με αμελητέο κίνδυνο εμφάνισης ΣΕΒ», μετά την εγγραφή «— Πορτογαλία» και πριν από την εγγραφή «— Σλοβενία»·
            
         
               2)
            
            
               η εγγραφή «— Ρουμανία» διαγράφεται από το μέρος «Β. Χώρες ή περιφέρειες με ελεγχόμενο κίνδυνο εκδήλωσης ΣΕΒ».
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 15 Απριλίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1.
   
      (2)  Απόφαση 2007/453/ΕΚ της Επιτροπής, της 29ης Ιουνίου 2007, για τον καθορισμό της κατάστασης που επικρατεί στα κράτη μέλη ή σε τρίτες χώρες ή στις περιφέρειές τους ως προς τη ΣΕΒ με βάση τον κίνδυνο εκδήλωσης ΣΕΒ (ΕΕ L 172 της 30.6.2007, σ. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm